Ritratt: Miguela Xuereb .td_uid_2_60e029a9220af_rand.td-a-rec-img{text-align:left}.td_uid_2_60e029a9220af_rand.td-a-rec-img img{margin:0 auto 0 0} Dawk li għandhom garaxx u jridu jixtru propjetà se jkunu qed jibbenefikaw mill-iskema tal-first time buyers. Dan tħabbar mill-Ministru għall-Finanzi Clyde Caruana u spjega li b'effett mill-Ġimgħa, 2 ta' Lulju 2021, il-liġi dwar l-eżenzjoni mit-Taxxa tal-Boll għall-First Time Buyers se tiġi emedata sabiex jibbenefikaw ukoll dawk il-persuni li huma sidien ta' garage ta' mhux iktar minn tletin metru kwadru u se jixtru l-ewwel proprjetà residenzjali tagħhom. Ġie spjegat li din l-emenda hija parti mill-Pjan ta' Riġenerazzjoni Ekonomika mħabbar mill-gvern f'Ġunju tal-2020, għalhekk dawk il-persuni kollha li kienu eliġibbli għal din l-iskema mid-9 ta' Ġunju 2020 sal-lum se jkunu intitolati għal rifużjoni mit-Taxxa tal-Boll skont kif kienu eliġibbli dakinhar tal-kuntratt. Il-Ministeru tal-Finanzi żied li dawk l-individwi kollha li se jixtru l-ewwel propjetà residenzjali tagħhom se jkunu eliġibbli għall-iskema tal-First Time Buyers anke jekk dawn huma sidien ta' garage ta' mhux iktar minn tletin metru kwadru. Dawk l-individwi kollha li huma intitolati għal rifużjoni huma mitluba jibgħatu email lid-Dipartiment tat-Taxxa fuq Dokumenti u Trasferimenti fuq capitaltrasfers.cfr@gov.mt jew iċemplu fuq 22998110. .td_uid_3_60e029a922570_rand.td-a-rec-img{text-align:left}.td_uid_3_60e029a922570_rand.td-a-rec-img img{margin:0 auto 0 0}